Papua (provincija)
Papua (), jedna je od 34 provincije Indonezije. Provincija se nalazi na ostrvu Nova Gvineja u krajnjem istoku Indonezije. Pokriva ukupnu površinu od 319.036 km ² i ima 2.833.381 stanovnika (2010). 

Većinsko stanovništvo su Papuanci i Melanežani, koji su većinom protestanti.  

Glavni grad je Jayapura.

Istorija 
Od 1920. do 1949. godine, region je bio u sastavu nizozemske kolonije pod nazivom Nizozemska istočna Indija, koja je obuhvatala današnju Indoneziju. Između 1949. i 1962. godine region je bio deo zasebne nizozemske kolonije pod nazivom Nizozemska Nova Gvineja, koja je obuhvatala zapadni deo ostrva Nova Gvineja. 1962. godine, ova teritorija dolazi pod upravu Ujedinjenih nacija, da bi je 1969. godine anektirala Indonezija. Do 2003. godine, provincija Papua je obuhvatala ceo zapadni deo ostrva Nova Gvineja, da bi te godine zapadni deo provincije bio izdvojen u novu provinciju Zapadna Papua.

Demografija 
Većinsko stanovništvo ove pokrajine čine starosedeoci ostrva Nova Gvineja, koji govore papuanske jezike, za razliku od većeg dela Indonezije u kom se govore austronezijski jezici. Međutim, procentualni udeo starosedelačkog stanovništva u provinciji opada zbog doseljavanja iz drugih delova Indonezije.

Religija 
Većina stanovništva provincije su hrišćani, pretežno protestanti, dok manji deo stanovništva ispoveda katoličanstvo ili islam.

Galerija

Vidi još 
 Administrativna podjela Indonezije

Reference

Spoljašnje veze 
 Službena stranica

Provincije Indonezije